**Ministru kabineta noteikumu projekta „Grozījumi Ministru kabineta 2008.gada 25.novembra noteikumos Nr.983 „Noteikumi par atbalsta piešķiršanu tehnoloģiju pārneses un riska kapitāla jomā”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2008.gada 25.novembra noteikumi Nr.983 „Noteikumi par atbalsta piešķiršanu tehnoloģiju pārneses un riska kapitāla jomā” (turpmāk - MK noteikumi Nr.983) nosaka investīciju nosacījumus sagatavošanas kapitāla, sākuma kapitāla, izaugsmes kapitāla un riska kapitāla fondos. Laikā uz 2014.gada 30.maiju minēto fondu ietvaros ir uzņemtas saistības par publiskā finansējuma daļu 14 170 997 *euro*, kas sastāda 23,5 % no kopējā pieejamā publiskā finansējuma apmēra (60 332 182 *euro*) minēto fondu ietvaros. Atbilstoši Ekonomikas ministrijas (turpmāk – EM) 2014.gada 2.ceturksnī veiktajai tirgus nepilnību analīzei, Latvijā riska kapitāla tirgus ir neattīstīts (nepietiekams privāto investīciju apmērs), un vairums tirgū darbojošies riska kapitāla fondu (seši no septiņiem tirgū aktīvajiem fondiem) ir izveidoti 2.2.1.1.aktivitātes „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk – 2.2.1.1.aktivitāte) ietvaros, attiecīgi tiek līdzfinansēti no publiskajiem (valsts un struktūrfondu) līdzekļiem. Ņemot vērā valsts intervences nozīmi riska kapitāla investīciju pieejamības nodrošināšanā sīkiem, maziem un vidējiem komersantiem dažādās to attīstības stadijās, kā arī, lai nodrošinātu 2007.-2013.gada plānošanas perioda finansējuma apguvi, ir nepieciešams pagarināt investīciju fondos un investīciju sīkos (mikro), mazos un vidējos komersantos veikšanas termiņu.  Lai nodrošinātu aktuālo informāciju komersantiem par sagatavošanas kapitāla, sākuma kapitāla, izaugsmes kapitāla un riska kapitāla fondu ietvaros pieejamo publisko līdzekļu apjomu, nepieciešams precizēt minēto fondu apmērus. Ņemot vērā, ka EIF uzsaukumā (Call for expression of interest No.JER003-1) noteiktie Ieguldījuma fonda finansējuma piešķīrumi sākuma kapitāla, izaugsmes kapitāla un riska kapitāla fondiem tika noteikti indikatīvi un neatbilst ar finansējuma saņēmējiem – sabiedrību ar ierobežotu atbildību (turpmāk – SIA) „Baltcap Management Latvia”, SIA „Imprimatur Capital Fund Management”, SIA „Expansion Capital”, SIA „ZGI”, SIA „FlyCap” – noslēgtajos līgumos noteiktajiem Ieguldījumu fonda finansējuma apmēriem, lai nodrošinātu patiesu informāciju par minētajos fondos pieejamajiem publiskajiem līdzekļiem, noteikumu projekts paredz precizēt sākuma kapitāla, izaugsmes kapitāla un riska kapitāla fondu ietvaros pieejamā Ieguldījumu fonda finansējuma apmēru, sākuma kapitāla fondam to nosakot 4 032 182 *euro* apmērā, riska kapitāla fondam – 20 000 000 *euro* apmērā un izaugsmes kapitāla fondam – 30 000 000 *euro* apmērā.  Saskaņā ar minēto tirgus nepilnību analīzi, lai nodrošinātu jaunu un inovatīvu iesācējuzņēmumu veidošanos, ir būtiski nodrošināt ne tikai investīciju pieejamību, bet arī finansiālu atbalstu aizdevumu veidā biznesa koncepcijas sākotnējai izstrādei. Līdzšinēji šāds finansējums aizdevumu veidā apmērā līdz 50 000 *euro* tiek nodrošināts komersantiem SIA „AIFP Imprimatur Capital Fund Management” pārvaldītā sagatavošanas kapitāla fonda ietvaros. Minētā fonda ietvaros pieejamais Ieguldījuma fonda finansējums ir 6,3 milj. *euro* (privātais līdzfinansējums netiek piesaistīts, attiecīgi Ieguldījuma fonda finansējums sastāda kopējo sagatavošanas kapitāla fonda finansējumu), kas tiek izmantots sēklas investīcijām un apgrozāmo līdzekļu aizdevumiem. Apgrozāmo līdzekļu aizdevumi biznesa koncepcijas sākotnējai izstrādei komersantiem tiek sniegti kopš 2013.gada maija (viena aizdevuma apmērs nepārsniedz 50 tūkst. *euro*). 2013.gada maijā SIA „Latvijas Garantiju aģentūra” (turpmāk – LGA) veica grozījumus līgumā ar SIA „AIFP Imprimatur Capital Fund Management”, palielinot sagatavošanas kapitāla fonda apmēru par 1,8 milj. *euro,* un šo finansējumu novirzot apgrozāmo līdzekļu aizdevumiem. Savukārt 4,5 milj. *euro* no sagatavošanas kapitāla fonda ietvaros pieejamā publiskā finansējuma ir paredzēti sēklas investīcijām. Līdzšinējais sagatavošanas kapitāla fonda apmērs, kas MK noteikumu Nr.983 6.punktā (6,3 milj. *euro*) irnoteikts atbilstoši EIF uzsaukumā noteiktajiem Ieguldījumu fonda piešķīruma apmēram,atbilst līgumā ar SIA „AIFP Imprimatur Capital Fund Managment” noteiktajam sagatavošanas kapitāla fonda apmēram. Saskaņā ar SIA „AIFP Imprimatur Capital Fund Managmement” 2014.gada 20.maijā sniegto informāciju, tajā skaitā sniegtajām finansējuma apguves prognozēm, Ieguldījumu fonda finansējums apgrozāmo līdzekļu aizdevumiem (līdzšinēji kopumā šim mērķim pieejami 1,8 milj. *euro*) tiks pilnīgi apgūts (tiks uzņemtas saistības) līdz 2014.gada jūnijam. Savukārt finansējums investīciju aizdevumiem ir nepietiekams, lai nodrošinātu investīciju veikšanu līdz 2015.gada beigām. Ņemot vērā minēto, un, lai nodrošinātu investīciju un apgrozāmo līdzekļu aizdevumu pieejamību līdz 2015.gada beigām, ir paredzēts papildus finansējuma piešķīrums SIA „AIFP Imprimatur Capital Fund Management” pārvaldītā sagatavošanas kapitāla fonda ietvaros 3,7 milj. *euro* apmērā (sākotnēji papildus ir paredzēts piešķirt 2,2 milj. *euro*). Tādejādi noteikumu projekts paredz sagatavošanas kapitāla fonda apmēru palielināt par 3,7 milj. *euro* un to noteikt 10 milj. *euro* apmērā. Finansējuma palielinājums MK noteikumu Nr.983 ietvaros ir noteikts lielāks, nekā sākotnēji tiks piešķirts sagatavošanas kapitāla fondam, lai ātrākas apguves gadījumā nebūtu jāveic tehniski grozījumi MK noteikumu Nr.983 ietvaros, kas var radīt finansējuma pieejamības pārrāvumu (attiecīgi iespējama negatīva ietekme uz 2007.-2013.plānošanas perioda finansējuma apguvi). Saskaņā ar SIA „AIFP Imprimatur Capital Fund Management” sniegto informāciju, sākotnēji nepieciešamais papildus finansējuma piešķīrums sagatavošanas kapitāla fondam ir 2,2 milj. *euro* (1,5 milj. *euro* – apgrozāmo līdzekļu aizdevumiem; 0,7 milj. *euro* – investīcijām). EM ir izvērtējusi SIA „AIFP Imprimatur Capital Fund Management” sniegto informāciju, tajā skaitā ir izvērtējusi sniegtās apguves prognozes, un apliecina, ka tās ir izpildāmas un nodrošinās gan līdzšinēji sagatavošanas kapitāla fondā esošā finansējuma, gan papildus piešķirtā finansējuma (sākotnēji – 2,2 milj. *euro*) apguvi līdz 2015.gada beigām.  Minētais sagatavošanas kapitāla fonda palielinājums nav pretrunā ar veikto pretendentu atlasi, netiek ierobežota konkurence un ietekmēts potenciālo pretendentu loks, ko nosaka šādi apstākļi:   1. SIA „AIFP Imprimatur Capital Fund Management” kā sagatavošanas kapitāla fonda pārvaldnieks ir izvēlēts atbilstoši Eiropas Investīciju fonda atlases procedūrai (uzsaukuma nosacījumi pieejami tīmekļa vietnē: http://www.eif.org/what\_we\_do/jeremie/calls-for-expression-of-interest/2010\_Jeremie\_Latvia\_003\_1/2008\_Call\_for\_EOI\_JEREMIE\_Latvia\_JER003\_1.htm?lang=-en), attiecīgi netiek piemēroti Publiskā iepirkuma likuma nosacījumi; 2. EIF uzsaukums noteica indikatīvu finansējuma piešķīruma apmēru; 3. Izvēloties pretendentu, vienlaikus tika noteiks, ka fonda pārvaldniekam, kurš piesakās uz finansējumu sagatavošanas kapitāla fondam, vienlaicīgi ir jāpiesakās arī uz finansējumu sākuma kapitāla fondam, kura apmērs arī tika noteikts kā indikatīvs (uzsaukumā skatīt kā „seed capital” un „start-up capital” fondus).   Ņemot vērā augstāk minēto, SIA „AIFP Imprimatur Capital Fund Management” varēja pretendēt uz kopējo Ieguldījuma fonda finansējuma piešķīrumu (publiskā finansējuma piešķīrumu) 22,5 milj. *euro* apmērā. Lai arī Ieguldījumu fonda finansējuma piešķīruma sagatavošanas kapitāla fondam indikatīvais apmērs EIF uzsaukumā ir noteikts 6,3 milj. *euro* apmērā, tomēr, izvērtējot pretendentu atlases procedūras specifiku, tajā skaitā ņemot vērā minēto indikatīvo finansējuma sadalījumu sagatavošanas kapitāla un sākuma kapitāla fondu ietvaros, kā arī ņemot vērā, ka, piešķirot papildus līdzekļus sagatavošanas kapitāla fondam netiks pārsniegts kopējais uzsaukuma slieksnis sagatavošanas kapitāla un sākuma kapitāla fondiem (Ieguldījuma fonda finansējuma piešķīrums 22,5 milj. *euro* apmērā*)*, EM apliecina, ka papildus finansējuma piešķīrums sagatavošanas kapitāla fondam nav pretrunā ar EIF atlases procedūru.  Vienlaikus EM norāda, ka 2012.gadā tika lūgts Iepirkumu uzraudzības biroja (turpmāk – IUB) viedoklis par Ieguldījuma fonda finansējuma papildus piešķīrumu sagatavošanas kapitāla fondam, lai nodrošinātu finansējumu apgrozāmo līdzekļu aizdevumiem biznesa koncepcijas sākotnējai izstrādei (papildus piešķīrums kopā sastādīja 1,8 milj. EUR). 2012.gada 23.oktobra vēstulē Nr.4418 IUB deva piekrišanu minētā sagatavošanas kapitāla fonda palielināšanai par 1,8 milj. *euro*, norādot, ka, ņemot vērā, ka fondu pārvaldnieki tiek izvēlēti atbilstoši EIF procedūrai un papildus Ieguldījuma fonda finansējuma piešķīrums nepārsniedz EIF uzsaukumā noteiktos piešķīruma maksimālos apmērus, netiek ietekmēts potenciālo pretendentu loks. Palielinot finansējumu 2013.gada maijā par 1,8 milj. *euro*, netika pārsniegts EIF uzsaukumā noteiktais Ieguldījuma fonda finansējuma piešķīruma sagatavošanas kapitāla fondam indikatīvi noteiktais apmērs - 6,3 milj. *euro*). Kā minēts iepriekš, EIF uzsaukumā kā priekšnosacījums finansējuma saņemšanai sagatavošanas kapitāla fondam tika noteikts, ka pretendentam (šajā gadījumā SIA „AIFP Imprimatur Capital Fund Management”) jāpiesakās uz sagatavošanas kapitāla fondu un uzsākšanas kapitāla fondu vienlaicīgi (nav iespējams kandidēt uz piešķīrumu tikai vienam no minētajiem fondiem), attiecīgi, izvērtējot visus apstākļus, EM secina, ka IUB sniegtais atzinums ir attiecināms arī uz līdzšinējo situāciju, jo indikatīvais Ieguldījumu fonda finansējuma piešķīrums sagatavošanas kapitāla un sākuma kapitāla fondiem kopumā nepārsniedz 22 milj. *euro*, kā rezultātā, veicot noteikumu projektā paredzētos grozījumus, iespējamais pretendentu loks netiek ietekmēts.  Saskaņā ar Finanšu ministrijas (turpmāk – FM), EM, LGA un VAS „Latvijas attīstības finanšu institūcija Altum” 2014.gada 9.maija sanāksmē par Eiropas Savienības (ES) fondu uzraudzības jautājumiem nolemto, EM var noteikt MK noteikumos Nr.983 lielāku finansējumu sagatavošanas kapitāla fondā, nekā tas ir piešķirts 2.2.1.1.aktivitātes ietvaros izveidotā Ieguldījumu fonda ietvaros, ja šādu finansējuma palielinājumu var nopamatot ar atbilstošu finansējuma segumu. Ņemot vērā, ka šobrīd 2.2.1.1.aktivitātes, kā arī citu LGA īstenoto aktivitāšu ietvaros nav brīvu līdzekļu, lai nodrošinātu papildus finansējuma piešķīrumu SIA „AIFP Imprimatur Capital Fund Management Latvia” sagatavošanas kapitāla fondam, EM nosaka finansiālo segumu sagatavošanas kapitāla fondam šādi:   1. Līgumi ar izaugsmes kapitāla fondu pārvaldniekiem – SIA „Expansion Capital”, SIA „ZGI”, SIA „FlyCap” paredz iespēju samazināt izaugsmes kapitāla fondu apmērus 2014.gada beigās gadījumā, ja veikto investīciju apmēri izaugsmes kapitāla fondu ietvaros ir nelieli un pastāv finansējuma neapguves risks. Tā rezultātā radīsies papildus brīvie līdzekļi, uz kuriem uzņemties saistības; 2. No procentu ieņēmumiem no noguldījumiem visu LGA administrēto 2007.-2013.gada plānošanas perioda aktivitāšu ietvaros 2014.gadā, kas veidos aptuveni 4 milj. *euro*.   Ņemot vērā, ka SIA „AIFP Imprimatur Capital Fund Management Latvia” sagatavošanas kapitāla fonda ietvaros atbilstoši noslēgtajam līgumam par sagatavošanas kapitāla fonda īstenošanu veic gan investīcijas, gan izsniedz apgrozāmo līdzekļu aizdevumus, lai nodrošinātu, ka MK noteikumi Nr.983 atbilst SIA „AIFP Imprimatur Capital Fund Management Latvia” investīciju stratēģijai, noteikumu projekts paredz precizēt MK noteikumu Nr.983 31.punktu.  SIA „AIFP Imprimatur Capital Fund Management Latvia” sagatavošanas kapitāla fonda ietvaros aizdevumus piešķir un sēklas investīcijas līdzšinēji veic saskaņā ar Komisijas 2006.gada 15.decembra Regulu (EK) Nr.1998/2006 par Līguma 87. un 88.panta piemērošanu *de minimis* atbalstam (turpmāk – Komisijas Regula Nr.1998/2006) (Eiropas Savienības Oficiālais Vēstnesis, 2006.gada 28.decembris, Nr. L 379). Atbilstoši Komisijas Regulas Nr.1998/2006 5.panta 3.punktam un 6.pantam, aizdevumus piešķir un investīcijas minētā fonda ietvaros veic līdz 2014.gada 30.jūnijam. Ņemot vērā, ka 2013.gada 24.decembrī Eiropas Komisija (turpmāk – EK) ir pieņēmusi jaunu *de minimis* atbalsta regulējumu (Komisijas Regula Nr.1407/2013), lai nodrošinātu komersantiem pieejamību aizdevumiem un sēklas investīcijām pēc 2014.gada 30.jūnija, nepieciešams grozīt normas, kas līdzšinēji paredz atsauci uz Komisijas Regulu Nr.1998/2006. Komisijas Regulas Nr.1407/2013 8.pants nosaka, ka to piemēro no 2014.gada 1.janvāra līdz 2020.gada 31.decembrim, attiecīgi EM ir tiesiskais pamats pagarināt apgrozāmo līdzekļu aizdevumu piešķiršanas un investīciju veikšanas fondos un komersantos termiņu.  Sākuma kapitāla (fonda pārvaldītājs SIA „Imprimatur Capital Fund Management Latvia”), riska kapitāla fondi (fonda pārvaldītājs SIA „Baltcap Management Latvia”) sniedz riska kapitāla finansējumu. Izaugsmes kapitāla fondi (fonda pārvaldītāji SIA „Expansion Capital”, SIA „ZGI”, SIA „FlyCap”) līdzšinēji sniedz reģionālo atbalstu ieguldījumiem saskaņā ar Komisijas 2008.gada 6.augusta Regulu (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Komisijas Regula Nr.800/2008). Saskaņā ar Komisijas Regulas Nr.800/2008 44.panta 3.punktu un 45.pantu investīcijas fondos un komersantos var veikt līdz 2014.gada 30.jūnijam. EK ir pieņēmusi jauno vispārējo grupu atbrīvojuma regulējumu – Komisijas 2014.gada 17.jūnija Regulu (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, L 187) (turpmāk – Komisijas Regula Nr.651/2014), kas aizstās līdzšinēji spēkā esošo Komisijas Regulu Nr.800/2008. Tāpat jānorāda, ka Eiropas Komisija 2014.gada 9.aprīlī ir apstiprinājusi jauno Latvijas reģionālā atbalsta karti 2014. – 2020. gadam (uz reģionālās atbalsta kartes pamata ir ieviesti izaugsmes kapitāla fondi – ZGI-3, FlyCap, Expansion Capital). Lai nodrošinātu investīciju pieejamību pēc 2014.gada 30.jūnija un nodrošinātu 2007.-2013.gada plānošanas perioda finansējuma apguvi, ir nepieciešams pagarināt investīciju veikšanas termiņu sākuma kapitāla, riska kapitāla un izaugsmes kapitāla fondos, kā arī veikt atbilstošu normu grozījumus.  Ņemot vērā, ka līgums, kas sākotnēji tika noslēgts starp Eiropas Investīciju fondu un SIA „Baltcap Management Latvia” par riska kapitāla fonda ieviešanu, kā arī līgums, kas sākotnēji tika noslēgts starp Eiropas Investīciju fondu un SIA „AIFP Imprimatur Management Latvia” par sākuma kapitāla fonda ieviešanu, paredzēja pēc-investīcijas pēc 2015.gada, tad, lai nodrošinātu, ka tiek ievēroti līgumā noteiktie nosacījumi, noteikumu projekts paredz investīciju veikšanas termiņu fondos un komersantos noteikt 2020.gada 31.decembri (termiņš noteikts vienots visiem fondiem un tas atbilst Komisijas Regulas Nr.651/2014 un Komisijas Regulas Nr.1407/2013 spēkā esamības termiņam). Noslēgtie līgumi ar fondu pārvaldniekiem regulē investīciju veikšanas termiņus fondos un komersantos, attiecīgi MK noteikumu Nr.983 ietvaros nav nepieciešams noteikt diferencētus investīciju veikšanas termiņus. Ņemot vērā, ka 2007.-2013.gada plānošanas perioda struktūrfondu līdzekļi nevar tikt izmantoti pēc 2015.gada 31.decembra, tad pēc-investīcijas riska kapitāla un sākuma kapitāla fondu ietvaros tiks attiecinātas uz atbrīvotajiem (reciklētajiem) līdzekļiem, kas gūti visu LGA īstenoto 2007.-2013.gada plānošanas perioda aktivitāšu ietvaros. Savukārt Eiropas Reģionālā attīstības fonda finansējuma izmantošanas termiņš noteikumu projekta ietvaros tiek noteikts 2015.gada 31.augusts atbilstoši finanšu starpnieku vērtēšanas kritēriju atlases kopai (MK noteikumu Nr.983 1.pielikums un 2.pielikums).  Noteikumu projekts paredz veikt redakcionālus precizējumus atbalstāmo nozaru un darbību sarakstā. Ņemot vērā, ka alus ietilpst alkoholisko dzērienu kategorijā saskaņā ar likumu par akcīzes nodokli, neatbalstāmo nozaru un darbību sarakstā alus ražošana un tirdzniecība netiek atsevišķi izdalīta.  Lai veicinātu 2007.-2013.gada plānošanas perioda finansējuma apguvi, noteikumu projekts paredz paplašināt atbalstāmo nozaru un darbību sarakstu, turpmāk sniedzot iespēju investīcijas saņemt vairumtirdzniecības un mazumtirdzniecības nozarē, operācijām ar nekustamo industriālo īpašumu un iekārtu nomai.  Vairumtirdzniecība un mazumtirdzniecība ir viena no nozīmīgākajām nozarēm Latvijas tautsaimniecībā (atbilstoši LR Centrālās Statistikas pārvaldes datiem vairumtirdzniecības un mazumtirdzniecības īpatsvars iekšzemes kopprodukta struktūrā salīdzinoši ar citām tautsaimniecības nozarēm ir vislielākais – 16,1 % 2012.gadā). Iespējas saņemt atbalstu MK noteikumu Nr.983 ietvaros uzņēmumiem, kas darbojas vairumtirdzniecības un mazumtirdzniecības nozarē, var veicināt minētās nozares īpatsvara pieaugumu iekšzemes kopproduktā, kā arī veicināt 2007.-2013.gada plānošanas perioda finansējuma apguvi.  Finansējuma nodrošināšana darbībām industriālo telpu attīstīšanai ir būtiska, jo ražošanas ēku augstās būvniecības izmaksas bieži vien kavē jaunu ražošanas ēku izveidi un attiecīgi uzņēmējdarbības attīstību.  Ņemot vērā, ka uzņēmumiem to attīstībai var būt nepieciešami apgrozāmie līdzekļi iekārtu nomai, lai nodrošinātu periodisku vai sezonālu ražošanu, neveicot kapitāla ieguldījumus, noteikumu projekts paredz svītrot no neatbalstāmo nozaru un darbību saraksta iekārtu nomu.  Lai veicinātu inovācijas finanšu sektorā, noteikumu projekts no neatbalstāmo nozaru un darbību saraksta paredz svītrot finanšu un apdrošināšanas darbības un banku pakalpojumus.  Sagatavošanas kapitāla, sākuma kapitāla, izaugsmes kapitāla un riska kapitāla fondu darbības mērķis ir risināt tirgus nepilnības, sniedzot atbalstu iesācējuzņēmumiem un augošiem uzņēmumiem, kuriem ir augsts izaugsmes potenciāls, savukārt nav pieejams komercbanku finansējums galvenokārt augstu darījumu risku un nepietiekamas uzņēmumu darbības vēstures (iesācējuzņēmumiem) dēļ. Ņemot vērā ierobežoto finansējuma apmēru 2.2.1.1.aktivitātē Ieguldījuma fondā un citu atbalsta instrumentu pieejamību elektroenerģijai un siltumapgādei, elektroenerģija un siltumapgāde noteikumu projekta ietvaros tiek iekļauta neatbalstāmo nozaru un darbību sarakstā.  Noteikumu projekts paredz neatbalstāmo nozaru un darbību sarakstā iekļaut transportlīdzekļu un transporta aprīkojuma iegādi saimnieciskās darbības veicējiem, kas darbojas transporta nozarē, lai nodrošinātu mērķtiecīgu ierobežotā finansējuma izlietošanu (transporta un uzglabāšanas nozare, kas ietver kravas pārvadājumu pakalpojumus un pasažieru pārvadājuma pakalpojumus, nav sagatavošanas kapitāla, sākuma kapitāla, izaugsmes kapitāla, riska kapitāla fondu mērķa nozare). Turklāt Komisijas Regula Nr.651/2014 un Komisijas Regula Nr.1407/2014 neparedz atbalstu kravas transportlīdzekļu iegādei.  Grozījumi atbalstāmo nozaru un darbību sarakstā atbilst Komisijas Regulai Nr.651/2014 un Komisijas Regulai Nr.1407/2014, kā arī darbības programmā „Uzņēmējdarbība un inovācijas” un Valsts stratēģiskā ietvardokumentā 2007.-2013.gada periodam (turpmāk – VSID) noteiktajiem mērķiem un nodrošina finansējuma pieejamības veicināšanu komercdarbības attīstībai, sniedz ieguldījumu tautsaimniecības efektivitātes un konkurētspējas paaugstināšanai (VSID tematiskā ass Nr.2 „Konkurētspējas palielināšana un virzība uz zināšanu ietilpīgu ekonomiku”).  Saskaņā ar Komisijas Regulas Nr.651/2014 58.panta 3.punktu, riska atbalsta shēmas, kas ieviestas atbilstoši Regulai 800/2008 un kuru ietvaros ir uzsākta investīciju veikšanu un kuriem saistības publisko finansējumu piešķirt privātā kapitāla ieguldījumu fondiem tika noteiktas pirms 2014.gada 1.jūlija, ir tiesīgas turpināt investīciju veikšanu saskaņā ar līdzšinējo ieguldījumu stratēģiju līdz līgumā noteiktajam investīciju veikšanas beigu periodam, ja tiek ievēroti visi līdzšinēji līgumā minētie valsts atbalsta izņēmuma nosacījumi. Minētais ir attiecināts uz sagatavošanas kapitāla un riska kapitāla fondiem. Savukārt izaugsmes kapitāla fondu (ZGI-3, Expansion Capital, FlyCap) ietvaros investīcijas tiek veiktas kā reģionālais atbalsts ieguldījumiem, un atbalsta intensitātes ir noteiktas saskaņā ar Latvijas reģionālā atbalsta karti. Eiropas Komisija 2014.gada 9.aprīlī ir apstiprinājusi Latvijas karti reģionālās attīstības atbalsta piešķiršanai 2014.-2020.gadam, kas paredz grozīt līdzšinēji maksimāli iespējamos atbalsta līmeņus (atbalsta intensitātes). Lai nodrošinātu turpmāku atbalsta sniegšanu minēto izaugsmes kapitāla fondu ietvaros līdz līgumā noteiktajam investīciju veikšanas termiņam atbilstoši spēkā esošajiem reģionālā atbalsta noteikumiem, noteikumu projekts paredz grozīt normas, kas nosaka maksimāli pieļaujamās atbalsta intensitātes sīkiem, maziem un vidējiem komersantiem, lai tās atbilstu Latvijas reģionālās attīstības atbalsta kartei 2014.-2020.gadam.  Izaugsmes kapitāla fondu (Expansion Capital, FlyCap, ZGI–3) ietvaros komersanti var saņemt investīcijas ieguldījumiem materiālos un nemateriālos aktīvos un finansējumu apgrozāmajiem līdzekļiem. Līdzšinēji MK noteikumi Nr.983 paredz, ka kopējais atbalsta apmērs investīcijām un apgrozāmiem līdzekļiem kopumā vienam komersantam nepārsniedz 1 500 000 EUR. Ņemot vērā, ka ir iespējama situācija, kad komersantam nav nepieciešami apgrozāmie līdzekļi, savukārt ir nepieciešamas investīcijas materiālo un nemateriālo aktīvu iegādei, noteikumu projekts paredz noteikt, ka izaugsmes kapitāla fondu ietvaros vienas investīcijas apmērs nepārsniedz 1 500 000 milj. EUR (saskaņā ar MK noteikumu Nr.983 34.8 punktu līdzšinēji investīcijas materiālos un nemateriālos aktīvos maksimālais apmērs noteikts 1 300 000 milj. EUR). Vienlaikus tiek saglabāta līdzšinējā 34.9 punkta redakcija, paredzot ierobežojumu attiecībā uz kopējā atbalsta apmēru – investīcijas ieguldījumiem materiālos un nemateriālos aktīvos un apgrozāmo līdzekļu finansēšanai kopumā nepārsniedz 1 500 000 EUR.  Tiesiskās paļāvības princips neizslēdz valsts iespēju veikt grozījumus MK noteikumos Nr.983. Lai nodrošinātu tiesiskās paļāvības principa ievērošanu attiecībā pret atbalsta saņēmējiem (komersantiem), nemainīsies līdz šī noteikumu projekta spēkā stāšanās brīdim veikto investīciju un izsniegto apgrozāmo līdzekļu aizdevumu nosacījumi. |
| 3. | Projekta izstrādē iesaistītās institūcijas | LGA |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | LGA, SIA „AIFP Imprimatur Capital Fund Management”, finansējuma saņēmēji – komersanti. |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz ietekmi uz administratīvo slogu.  Noteikumu projekts paredz noteikt papildus finansējumu apgrozāmo līdzekļu aizdevumiem un investīcijām sagatavošanas kapitāla fondā, kā arī pagarina investīciju pieejamības termiņu sagatavošanas, sākuma, riska un izaugsmes kapitāla fondos, kas nodrošina finansējuma pieejamību iesācējuzņēmumiem un augošiem uzņēmumiem. Noteikumu projektam ir tieši ietekme uz uzņēmējdarbības veicināšanu valstī, kas attiecīgi paredz ieguldījumu tautsaimniecības attīstībā. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Cita informācija | Nepieciešams veikt grozījumus līgumā, kas noslēgts starp LGA un SIA „AIFP Imprimatur Capital Fund Management”. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Noteikumu projekts paredz Komisijas Regulas Nr.1407/2013 un Komisijas Regulas Nr.651/2014 ietverto nosacījumu ieviešanu. | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | |  | | |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, L 187).  Komisijas lēmums SA.38385 „Reģionālā atbalsta karte Latvijai (2014-2020)”.  Komisijas 2013.gada 18.decembra Regula (EK) Nr.1407/2013 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352/1). | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regulas 1407/2013 8.pants* | | Noteikumu projekta 8.punkts | | Ieviests pilnībā | Neparedz stingrākas prasības |
| *Komisijas Regulas Nr.651/2014 59.pants* | | Noteikumu projekta 8.punkts | | Ieviests pilnībā | Neparedz stingrākas prasības |
| *Komisijas Regulas Nr.651/2014 1.pielikums* | | Noteikumu projekta 9. punkts | | Ieviests pilnībā | Neparedz stingrākas prasības |
| *Komisijas Regulas Nr.1407/2014*  *2.panta 2.punkts* | | Noteikumu projekta 10.punkts | | Ieviests pilnībā | Neparedz stingrākas prasības |
| *Komisijas Regulas Nr.1407/2014 1.panta "a", "b", "c", "d" un "e" apakšpunkts* | | Noteikumu projekta 11.punkts | | Ieviests pilnībā | Neparedz stingrākas prasības |
| *Komisijas Regulas Nr.651/2014 1.panta 2.punkts* | | Noteikumu projekta 20.punkts | | Ieviests pilnībā | Neparedz stingrākas prasības |
| *Komisijas Regulas Nr.651/2014 1.panta 3.punkts* | | Noteikumu projekta 20.punkts | | Ieviests pilnībā | Neparedz stingrākas prasības |
| *Komisijas Regulas Nr.651/2014 13.panta 1.punkta a) apakšpunkts* | | Noteikumu projekta 20.punkts | | Ieviests pilnībā | Neparedz stingrākas prasības |
| *Komisijas Regulas Nr.651/2014 1.panta 4.punkts* | | Noteikumu projekta 20.punkts | | Ieviests pilnībā | Neparedz stingrākas prasības |
| *Komisijas Regulas Nr.651/2014 1.panta 3.punkta e) apakšpunkts* | | Noteikumu projekta 20.punkts | | Ieviests pilnībā | Neparedz stingrākas prasības |
| *Komisijas Regulas Nr.1407/2013 3.panta 2.punkts* | | Noteikumu projekta 23.punkts | | Ieviests pilnībā | Neparedz stingrākas prasības |
| *Komisijas Regulas Nr.651/2014 14.panta 8.punkts* | | Noteikumu projekta 24.punkts | | Ieviests pilnībā | Neparedz stingrākas prasības |
| *Komisijas Regulas Nr.651/2014 14.panta 5.punkts* | | Noteikumu projekta 25.punkts | | Ieviests pilnībā | Neparedz stingrākas prasības |
| *Komisijas Regulas Nr.651/2014 6.panta 2.punkts* | | Noteikumu projekta 26.punkts | | Ieviests pilnībā | Neparedz stingrākas prasības |
| *Komisijas Regula Nr.651/2014 17.pants* | | Noteikumu projekta 27.punkts | | Ieviests pilnībā | Neparedz stingrākas prasības |
| *Komisijas Regula Nr.1407/2013 3.panta 2.punkts* | | Noteikumu projekta 28.punkts | | Ieviests pilnībā | Neparedz stingrākas prasības |
| *Komisijas Regula Nr.651/2014 8.panta 3.punkts* | | Noteikumu projekta 33.punkts | | Ieviests pilnībā | Neparedz stingrākas prasības |
| *Komisijas Regulas Nr.651/2014 8.panta 4.punkts* | | Noteikumu projekta 33.punkts | | Ieviest pilnībā | Neparedz stingrākas prasības |
| *Komisijas Regulas Nr.VGAR/2014 14.panta 12.punkts* | | Noteikumu projekta 33.punkts | | Ieviests pilnībā | Neparedz stingrākas prasības |
| *Komisijas Regulas Nr.651/2014 14.panta 13.punkts* | | Noteikumu projekta 34.punkts | | Ieviests pilnībā | Neparedz stingrākas prasības |
| *Komisijas Regulas Nr.651/2014 13.panta 1.punkta d) apakšpunkts* | | Noteikumu projekta 34.punkts | | Ieviests pilnībā | Neparedz stingrākas prasības |
| *Komisijas Regula Nr.651/2014 14.panta 14.punkts* | | Noteikumu projekta 35.punkts | | Ieviests pilnībā | Neparedz stingrākas prasības |
| *Komisijas Regula Nr.1407/2013 3.panta 2.punkts* | | Noteikumu projekta 36.punkts | | Ieviests pilnībā | Neparedz stingrākas prasības |
| *Komisijas Regulas Nr.1407/2013 3.panta 8., 9.punkts* | | Noteikumu projekta 37.punkts | | Ieviests pilnībā | Neparedz stingrākas prasības |
| *Komisijas Regulas Nr.651/2014 12.pants* | | Noteikumu projekta 38.punkts | | Ieviests pilnībā | Neparedz stingrākas prasības |
| *Komisijas Regulas Nr.1407/2014 Nr.6.panta 4.punkts* | | Noteikumu projekta 39.punkts | | Ieviests pilnībā | Neparedz stingrākas prasības |
| *Komisijas Regulas Nr.1407/2013 6.pants* | | Noteikumu projekta 40.punkts | | Ieviests pilnībā | Neparedz stingrākas prasības |
| *Komisijas Regulas Nr.651/2014 9.panta 1.punkts un 4.punkts* | | Noteikumu projekta 41.punkts | | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | Komisijas Regula Nr.1407/2013 un Komisijas Regula Nr.651/2014 rīcības brīvību neparedz. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Atbilstoši Komisijas Regulas Nr.651/2014 9.pantam pēc grozījumu spēkā stāšanās tiks sniegts kopsavilkums EK. | | | |
| Cita informācija | | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nav nepieciešama. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nav nepieciešama. |
| 3. | Sabiedrības līdzdalības rezultāti | Sabiedrības līdzdalība noteikumu projekta izstrādē nav nepieciešama. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un LGA esošo funkciju ietvaros. |
| 3. | Cita informācija | Nav |

Anotācijas III sadaļa – noteikumu projekts šo jomu neskar.

Ekonomikas ministrs V.Dombrovskis

Vīza: Valsts sekretārs M.Lazdovskis

04.07.2014 11:10

3740

A.Nicmane

67013203, Agita.Nicmane@em.gov.lv